b'\n_START_ARTICLE_\nJo\xc5\xbee Derganc\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1959 na ljubljanski Pravni fakulteti. Zaposlen je bil na In\xc5\xa1titutu za sociologijo in javno upravo Pravne fakultete v Ljubljani (do 1961), nato do smrti na In\xc5\xa1titutu za sociologijo in filozofijo pri ljubljanski univerzi, kjer je po enoletni specializaciji v Parizu vodil oddelek za industrijsko sociologijo; hkrati pa je ta predmet tudi predaval na tedanji Visoki \xc5\xa1oli za politi\xc4\x8dne vede v Ljubljani. Napisal je prvi slovenski visoko\xc5\xa1olski u\xc4\x8dbenik Industrijska sociologija (1962), ter samostojno ali v soavtorstvu objavil ve\xc4\x8d razprav.'